GiliGold/VAD_KnessetCorpus huggingface dataset:
אפרת פורקצ'ה: לא יעיין בהם בלא זכות גישה, ולא יעשה בהם שימוש או ישמור אותם במערכת, אלא לשם ביצוע הוראות לפי סעיפים 31ט ו-31טז, ובהיקף הנדרש לשם כך.
אפרת פורקצ'ה: תיקון נוסף המתבקש כתוצאה מהתיקון הספציפי הזה הוא התיקון לעבירה הפלילית – תיקון לסעיף 38 (23): העביר מידע, נתונים אודות המידע, כספים ומידע אגב העברת כספים באמצעות מערכת סליקה פנסיונית מרכזית, עיין בהם בלא זכות גישה, עשה בהם שימוש או שמר אותם במערכת שלא לשם ביצוע הוראות לפי סעיפים 31ט ו-31טז, בניגוד להוראות סעיף 31יז(ב).
נטע דורפמן-רביב: אני ממשיכה לקרוא.
נטע דורפמן-רביב: כל הסעיפים שאני מקריאה עכשיו הם סעיפים מקבילים לחלוטין לסעיפים שהוקראו בחוק הפיקוח על הביטוח וגם בחוק הפיקוח על שירותים פיננסיים וקופות גמל.
נטע דורפמן-רביב: אלה סעיפים מקבילים של אותו שינוי של ביטול הקנסות האזרחיים, האחדה לעיצומים כספיים והעברת העיצומים הכספיים לתוספת.
נטע דורפמן-רביב: אנחנו מבטלים גם את סעיף 35, כי יש לנו סעיף נפרד להפחתת עיצום כספי.
נטע דורפמן-רביב: את סעיף (4) צריך לבטל.
קריאה: את סעיף (5) צריך לבטל.
ציון פיניאן: מישהו רצה להעיר.
שגית אפיק: זה גם אותן הפרות מהחוק הקיים, למעט הסליקה הפנסיונית.
נטע דורפמן-רביב: הסליקה הפנסיונית זה הפרות מחוק הקיים, כפי שתוקן.
הלוי יוסף: אנחנו ביקשנו להוריד את העובד שהוא לא נושא משרה מהקטגוריה של החוק הזה.
ציון פיניאן: מעירים לי שזה לא כאן, אלא בחוק הביטוח.
ציון פיניאן: כאשר היו"ר יחזור הוא יתייחס לזה.
שגית אפיק: אנחנו לא דנים בסעיף הזה כרגע.
נטע דורפמן-רביב: קוראת תוספת: חלק ב' וחלק ג': פה צריך להוסיף את הנושא של שיפוי, שהוסף גם בחוק הפיקוח על הביטוח וגם בחוק הפיקוח על שירותי פיננסיים קופות גמל: "ביטח אדם מפני עיצום כספי לפי פרק ו'.
נטע דורפמן-רביב: שילם עיצום כספי שהוטל עליו לפי פרק ו' במקום יחיד, או שיפה יחיד בשל עיצום כספי כאמור, בניגוד להוראות סעיף 92 יד' לחוק הפיקוח על הביטוח, כפי שהוחל בסעיף 36".
נטע דורפמן-רביב: אני עוברת לתוספת השנייה: צריכים לחזור לסעיף המאפשר הכפלה של סכום העיצום הכספי.
נטע דורפמן-רביב: דיברנו על גוף שאינו מוסדי, וזה צריך להיות סוכן תאגיד.
נטע דורפמן-רביב: זה צריך להיות מיליון וחצי שקלים חדשים, שזה כפול מהסכום המרבי שהוא 750,000 שקלים חדשים.
נטע דורפמן-רביב: לכן, המילים "ושאינו סוכן תאגיד" לא צריכות להיות רשומות.
נטע דורפמן-רביב: זה צריך להיות "גם לעניין סוכן תאגיד".
נטע דורפמן-רביב: לעניין יחיד שהוא בעל רישיון ושאינו עובד של תאגיד סכום העיצום הכספי (בשקלים חדשים)– הפרת הוראה המנויה הפרת הוראה מנויה הפרת הוראה מנויה בחלק א' בחלק ב' בחלק ג' לתוספת הראשונה לתוספת הראשונה לתוספת הראשונה 4,500 9,0000 13,500 לעניין יחיד שהוא עובד של תאגיד בעל רישיון - סכום העיצום הכספי (בשקלים חדשים) הפרת הוראה המנויה הפרת הוראה מנויה הפרת הוראה מנויה בחלק א' בחלק ב' בחלק ג' לתוספת הראשונה לתוספת הראשונה לתוספת הראשונה 3,000 6,000 9,000
נטע דורפמן-רביב: אני עוברת לסעיף התחילה.
שגית אפיק: אני מבינה שהסכמתם לדחייה של שנה.
שגית אפיק: לגבי מה הסכמתם לדחייה בשנה, לגבי סכומי העיצומים או לגבי כל ההליך?
הלוי יוסף: האם אפשר להגיש הצעה לגבי זה?
שגית אפיק: להבדיל מסכומי העיצומים, מבחינת הגופים השקיפות הקבועה כרגע בחוק המוצע וההליך המסודר הרבה יותר מההליך הקיים בחוק, הוא נכון יותר.
שגית אפיק: גם אם אתם רוצים דחייה של שנה, זה יהיה נכון יותר לעשות את הדחייה לגבי סכומי העיצומים ולא לגבי ההליך.
הלוי יוסף: צריך לכתוב את הנהלים.
שגית אפיק: אפשר להחריג את הסעיף.
שגית אפיק: לעניין חובת פיקוח וקביעת נהלים הוועדה קיבלה את העמדה שאתם צריכים לקבל דחייה.
שגית אפיק: מבחינת ההליך – ההליך שמוצע פה בהצעת החוק הוא הליך הרבה יותר שקוף ונכון.
נטע דורפמן-רביב: מכיוון שהחוק כבר פועל 5 שנים בצורה הזו, אז גם הגופים "יסבלו" עוד שנה וגם אנחנו נסכים לסכומים מופחתים עוד שנה.
נטע דורפמן-רביב: אפשר לדחות את כל הנושא של העיצומים הכספיים בשנה.
נטע דורפמן-רביב: כל ההתארגנות תיעשה ביחד.
ארנון שגב: אם אפשר היה לעשות פיין טיונינג לגבי סעיפים מסוימים, זה היה עדיף.
שגית אפיק: אתה מתכוון, שלא להכניס חלק מהסעיפים.
שגית אפיק: למעט חובת פיקוח, שאתם רוצים לקבוע לגביה נהלים, על איזה עוד סעיפים אתם חושבים?
ארנון שגב: יש את הנושא של ההגנה על העובדים.
ארנון שגב: כלומר, גם אני קבעתי נהלים והם עמדו בנהלים.
ארנון שגב: אי אפשר להטיל עליו את העיצום הכספי.
שגית אפיק: לגבי הנהלים – זה גם חובת הפיקוח וגם הנהלים לצד השני.
הלוי יוסף: הייתי מעדיף לעשות את זה על דעתו של הפיקוח.
הלוי יוסף: אם אין לנו את הזמן, עדיף לעשות את הכל.
ציון פיניאן: את כל ההליך נדחה בשנה.
ציון פיניאן: ה פ ס ק ה
קריאה: אנחנו הגענו לסיכום עם אגף שוק ההון.
משה גפני: ומשרד המשפטים לא מסכים?
קריאה: זה בסדר גם לחזור בהם.
רביד דקל: אנחנו היינו רוצים להיות חלק מההסכמה הזו, ולהיות שותפים למהלך הזה.
רביד דקל: אנחנו חושבים שיש לזה השלכות רוחב מאוד משמעותיות.
רביד דקל: אני התייעצתי בעניין הזה עם המשנה ליועץ המשפטי לממשלה, אבי ליכט.
משה גפני: והוא לא מסכים?
רביד דקל: אנחנו צריכים לשמוע את הצדדים, כדי להבין למה ההבחנה הספציפית הזו נדרשת כאשר מדובר בבעל רישיון, כאשר תכליתו של כל המנגנון הזה לטפל בבעלי רישיונות.
ארנון שגב: כי הוא שכיר.
רביד דקל: מה נבדל בעל רישיון שהוא שכיר מבעל רישיון שאינו שכיר לצורך התחולה של הפיקוח של הרגולטור שלו?
רביד דקל: למה על אלה הרגולטור צריך לפקח, ועל אלה הרגולטור לא צריך לפקח.
ארנון שגב: כי על שכיר יש פיקוח.
רביד דקל: אם ישתכנע המשנה ליועץ המשפטי לממשלה שזו הבחנה נכונה וראויה, יכול להיות שתהיה פתוחה הדרך.
רביד דקל: אני לא חושבת, שאת ההסכמות האלה צריך לקבל גם עם השותפים האחרים שיש.
משה גפני: אבל בסופו של דבר מי שצריך להכריע בעניין הזה, זו הוועדה.
משה גפני: עם כל הכבוד למשרד האוצר ולמשרד המשפטים, מי שמכריע בסופו של דבר זו הוועדה.
משה גפני: אם הוא אומר שהגיעו להסכמות, אני מבקש שגם אתם תהיו שותפים להסכמות האלה, כדי שנדע האם אפשר להגיע להסכמות האלה.
משה גפני: אני לא אוכל להצביע היום, אפילו שרציתי להצביע.
רביד דקל: יש אפשרות להצביע על חלקים שאין לגביהם מחלוקת.
רביד דקל: ההסתדרות מבקשת שלרגולטור, המפקח על הביטוח, לא תהיה סמכות להטיל עיצום כספי על בעל רישיון שהוא גם שכיר.
ארנון שגב: שכיר שהוא בעל רישיון.
שגית אפיק: היום, לפי החוק הקיים, יש למפקח סמכות להטיל עיצום כספי על שכיר, לרבות על בעל רישיון.
שגית אפיק: את בעצם מציעה להשאיר את החוק הקיים לגבי העיצומים הכספיים, ומציעה לוועדה לדון ולהצביע רק על סמכויות החיפוש והביקורת.
שגית אפיק: כמו שאמרתי קודם כאשר היתה הצעה לגבי הדחייה בשנה – אני באופן אישי חושבת שההליך בהצעת החוק המונחת בפניכם, כמו שהוועדה קבעה, למעט עניין סכומי העיצומים הכספיים – וגם לגבי זה אפשר להתווכח – הוא הליך הרבה יותר מאוזן, הרבה יותר שקוף, הרבה יותר גלוי והרבה יותר נכון מההליך שקיים בחוק הקיים.
שגית אפיק: לכן, השינוי שהוועדה עשתה בהצעת החוק הזו, כמו שמונח בנוסח שלפניכם כרגע, מציג הליך הרבה יותר גלוי, הרבה יותר שקוף, עם הרבה יותר הנמקות ואופציות.
קריאה: רק לעובדים השכירים.
שגית אפיק: החוק המוצע חל על כל עובד שכיר, לרבות בעלי רישיון.
קריאה: אבל החוק הקיים מאפשר לתת שיפוי לעובד, מה שאין בחוק החדש.
שגית אפיק: הדין הכללי אוסר.
משה גפני: פרופ' שריג, האם לפי החוק הקיים יש שיפוי לעובד?
עודד שריג: להבנתנו, לא.
קריאה: אין מניעה כזו.
עודד שריג: להבנתנו, והמשפטנים עשו ודאי עבודה יותר טובה ממני בעניין הזה, החוק הכללי מונע צעדים שיסכלו את הכוונה של החוק.
עודד שריג: לתת שיפוי במקום שבו יש קנס זה מסכל את הכוונה המקורית של החוק, ולכן זה אסור.
משה גפני: האם זאת עמדת הלשכה המשפטית?
עודד שריג: זאת עמדת הלשכה המשפטית.
זבולון אורלב: מה באשר לטענה שלהם, שהם הגיעו אתכם להסכם.
נטע דורפמן-רביב: יש שאלה משפטית, האם ניתן או לא ניתן לשפות לפי החוק הקיים.
נטע דורפמן-רביב: יש עמדות משפטיות, גם במשרד המשפטים, שאומרות שזה נוגד את תקנת הציבור.
נטע דורפמן-רביב: אין דבר חקיקה חד משמעי וכתוב, כמו שאנחנו מציעים עכשיו, שאוסר בצורה חד משמעית וגם מטיל עיצום על מי שמפר את זה.
נטע דורפמן-רביב: רוב המשפטנים סבורים, שהדין הקיים נוגד את תקנת הציבור לשיפוי.
נטע דורפמן-רביב: ככל שידוע לי, השאלה הזו לא עלתה לבחינה משפטית מעמיקה בבתי המשפט.
רביד דקל: חוק העונשין קובע עבירה מאוד ישנה המדברת על תשלום קנס שהוטל על הזולת.
רביד דקל: כתוב שם: לא ישלם תאגיד המשלם עקיפין קנס שהוטל על זולתו, ולא ישלם מעביד קנס שהוטל על עובדו.
רביד דקל: העובר על הוראה מהוראות סעיף זה דינו שנה.
רביד דקל: כאשר נחקק הסעיף הזה לא היה עוד עיצום כספי.
רביד דקל: עיצום כספי, לפי התפיסה שלנו, הוא חלופה להליך הפלילי.
רביד דקל: יכול להיות שהסעיף עצמו לא חל על תשלום עיצום כספי, אבל בהחלט זה מחזק את הגישה של המפקח על הביטוח שמדבר במשהו שהוא נוגד את תקנת הציבור.
קריאה: על מה אתם מדברים?
קריאה: אנחנו לא מדברים על פלילים בכלל.
רביד דקל: אני מדברת על השאלה, האם זה נוגד את תקנת הציבור או לא, לפי תפיסתו של המפקח על הביטוח.
קריאה: אתם הרחבת מדי את העניין, והקלתם על עצמכם לפגוע בעובדים.
קריאה: עד היום החוק אפשר לעובד להתגונן כמו שצריך.
קריאה: היום ריכזתם את כל הסמכויות אצל גורם אחד, והקלתם בעניין הזה.
קריאה: אתם פוגעים בעובד ומנטרלים אותו מהזכויות שלו.
קריאה: איפה נשמע דבר כזה?
משה גפני: יש פה קצת אי נעימות.
משה גפני: נמסרה אינפורמציה לגבי ולגבי ההצבעות.
משה גפני: אני מציע, שמשרד המשפטים, ההסתדרות ואגף שוק ההון יישבו על העניין הזה.
משה גפני: אני לא אצביע היום.
משה גפני: החוק הזה יעבור, בעזרת השם, ויגיע למליאת הכנסת בתחילת מושב הקיץ.
משה גפני: זה חוק שאנחנו ריככנו אותו מאוד בהסכמתם של אגף שוק ההון ומשרד המשפטים.
משה גפני: אני רוצה לומר לכם, שאם החוק הזה לא יעבור הם יפעילו את החוק הקיים, ובחוק הקיים יכולות להיות הרבה מאוד בעיות שאנחנו ריככנו, גם בסכומי העיצומים, גם בהגנות ובדברים אחרים.
משה גפני: אם אכן טובת העובדים ונושאי המשרה, התאגידים וחברות הביטוח לנגד עיניכם, אתם צריכים לדאוג שהחוק יעבור.
קריאה: רק שלא נופלה.
קריאה: אני מדבר על שכירים שהם לא בעלי רישיון.
משה גפני: פרופ' שריג, אני מבקש לקיים בהקדם ישיבה ביחד עם משרד המשפטים.
משה גפני: הוועדה תכריע, האם מפצלים את הנושא של העובדים או לא.
שגית אפיק: הם רוצים לקחת רק את סמכויות החיפוש והביקורת, ולהשאיר את החוק הקיים.
משה גפני: תגיעו להחלטה, ותהיו איתנו בקשר.
משה גפני: אנחנו נכריע, ונעשה את זה, בעזרת השם, אחרי פסח.
משה גפני: תסבירו בבקשה את הפניות.
אפרת תבור: זו בקשה זהה לזו שהיתה לפני שבועיים.
אפרת תבור: אין שינוי בבקשה.
אמנון כהן: תזכירי לנו מה היה.
משה גפני: ביקשנו לדעת פרטים לגבי חברת ענבל.
אפרת תבור: יושב איתי פה איתמר שושנה לגבי יצירת תוכנית חדשה לחברת ענבל, והוא יסביר את הדברים.
איתמר שושנה: המשמעות של התוכנית לחברת ענבל, היא לאגד תחת תוכנית אחת את כל הסעיפים לפיהם המשרד נוהג לרכוש שירותים מהחברה, כדי שסך כל היקף הפעילות מול החברה יהיה מוצג בתוכנית אחת בצורה ברורה ושקופה.
משה גפני: מה זה הקמפיין הפרסומי על מענקי מס הכנסה?
אפרת תבור: זה קמפיין של מס הכנסה שלילי.
משה גפני: איך עושים אותה מבחינה מקצועית?
אפרת תבור: לוקחים חברה.
איתמר שושנה: מי שמבצע את הפרסום זו לשכת הפרסום הממשלתית.
איתמר שושנה: הורחבו הקריטריונים לקבלת מס הכנסה שלילי.
איתמר שושנה: משנה לשנה הקריטריונים גדלים והיקף הזכאים גדל.
איתמר שושנה: המטרה של הקמפיין היא לעודד את הציבור להגיש בקשות לקבלת החזר מס הכנסה שלילי, כי בבדיקות שרשות המסים מבצעת היא רואה שאחוז לא גבוה יחסית מסך הזכאים מגישים בקשה.
איתמר שושנה: המטרה של המשרד היא לעודד את כל הזכאים להגיש בקשה ולקבל החזר.
יעקב אדרי: אחרי הפרסום זה ירד עוד יותר, כי לא יבינו כלום.
איתמר שושנה: למה?
איתמר שושנה: הפרסום היה מאוד ברור.
משה גפני: האם זה נעשה במכרז?
איתמר שושנה: לשכת הפרסום הממשלתית עשתה פנייה למציעים, עשתה תהליך מכרזי מסודר.
איתמר שושנה: משרדי הממשלה מחויבים לרכוש שירותי פרסום מלשכת הפרסום הממשלתית, והכל בוצע בהתאם לחוק חובת המכרזים.
משה גפני: ה צ ב ע ה בעד – 4 נגד – אין נמנע – אין פניות 73-77 ו-82 אושרו פנייה מס' 90 – הרשות הלאומית למלחמה בסמים
משה גפני: פניה מס' 90 – 18,000,000 שקלים תקציב הרשות הלאומית למלחמה בסמים.
קריאה: הפנייה נועדה לבצע שינויים פנימיים בתקציב המשרד לביטחון פנים, בעיקר נועדה לתגבר את תקציב הרשות הלאומית למלחמה בסמים בסך של 18,000,000 שקלים.
משה גפני: ה צ ב ע ה בעד – 4 נגד – אין נמנע – אין פניית מס' 90 אושרה פנייה מס' 95 ו-96 – משרד הפנים
סימן טוב: הפנייה היא תקציבית, והיא נועדה לאשר את הנושאים הבאים: תקצוב של 40,000,000 שקלים בהרשאה ועוד 13,000,000 שקלים במזומן לצורך רכישת ערכות חירום.
סימן טוב: זה בהמשך להחלטת הממשלה שטיפלה בעורף.
סימן טוב: בנוסף, תקצוב של 25,000,000 שקלים סיוע לרשויות בעקבות השריפה בכרמל, ושינויים נוספים לבקשת המשרד.
משה גפני: מה זאת אומרת בעקבות השריפה בכרמל?
סימן טוב: בעקבות השריפה בכרמל הוקם צוות מנכ"לים בראשותו של מנכ"ל משרד ראש הממשלה.
סימן טוב: חלק מהשיפוי שניתן הוא שיפוי שניתן לרשויות שנפגעו.
סימן טוב: אותו שיפוי לרשויות עובר דרך משרד הפנים, וזה בעצם הסכום של 25,000,000 שקלים שאנחנו רואים פה.
משה גפני: ה צ ב ע ה בעד – 4 נגד – אין נמנע – אין פניות 95-96 אושרו פנייה 97- הנהלת בתי המשפט.
משה גפני: אין אף אחד שיסביר.
משה גפני: פנייה 101-102 – משרד הפנים היו"ר משה גפני: פנייה בנוגע לאימאמים – החלטה של ועדת הכספים.
סימן טוב: הפנייה נועדה לתקצב את הנושאים הבאים: תוספת של 44 תקנים של אנשי דת דרוזים.
סימן טוב: זה בהתאם לסיכום של מנכ"ל משרד ראש הממשלה.
סימן טוב: כמו כן, תוספת של 3.5 תקנים ליחידות שונות במשרד, ושינויים פנימיים בתקציב המשרד בהתאם לבקשת המשרד.
אמנון כהן: איזה משרד זה?
סימן טוב: משרד הפנים.
משה גפני: אני מקריא את מסקנות ועדת הכספים מדיון שהיה ביום י"ז בחשוון תשע"א, 25.
משה גפני: 10.2010 - דיון מהיר של חה"כ מגלי והבה: סיכום הדיון – "הליך אישור התקנים ותחילת כניסתם של האימאמים לשירות המדינה יתבצע בסוף שנת 2010.
משה גפני: במידה והליך הקליטה לא יתקיים, הוועדה תקיים דיון נוסף ותדרוש דיווח על הנעשה כבר בתחילת שנת 2011".
משה גפני: קיימנו את הדיון הנוסף בוועדה, ואני שמח שסוף-סוף מאשרים את התקנים של האימאמים.
אמנון כהן: האם זה בתחום של משרד הפנים?
אמנון כהן: האם זה לא בתחום של משרד הדתות?
סימן טוב: בכל הנושא של עדות לא יהודיות מטפל משרד הפנים.
סימן טוב: המשרד לשירותי דת מטפל רק בעדה היהודית.
משה גפני: אני מודה לכם שיישמתם את ההחלטה הזו.
משה גפני: ה צ ב ע ה בעד – 4 נגד – אין נמנע – אין פניות 101-102 אושרו פנייה 71-72 של המשרד לתשתיות לאומיות.
משה גפני: היו"ר משה גפני: בבקשה תסבירו את הפנייה.
סימן טוב: הפנייה נועדה לתקצב סך של 3,000,000 שקלים לצורכי מחקר בנושא הטמנת פחמן דו חמצני באדמה.
סימן טוב: המחקר יבוצע על ידי המכון הגיאולוגי.
זבולון אורלב: מה זה הטמנת פחמן דו חמצני?
סימן טוב: היום יש פליטות של 2 CO מהארובות של חברות החשמל.
סימן טוב: אלה פליטות של גזי חממה, וזה יוצר את הבעיות הקשורות לאוזון.
סימן טוב: הרעיון הוא למנוע את הפליטה של גזי החממה לאוויר ולהטמין אותם באדמה.
סימן טוב: זה חלק מהמאמץ העולמי להקטנת פליטות גזי חממה.
סימן טוב: יש ועדה בראשות חיים שני, שמקדמת את הנושא.
זבולון אורלב: זה נשמע לי כמו הקפיטריה בטבריה.
סימן טוב: זה נושא שיש לו חשיבות ברמה עולמית.
משה גפני: ה צ ב ע ה בעד – 4 נגד – אין נמנע – אין פניות 71-72 אושרו פנייה 101 של משרד הרווחה.
משה גפני: אני מבקש להסביר את הפנייה.
אורי שימרת: הפנייה נועדה להעביר סך של 5,000,000 שקלים עבור תגבור התקציב לתמיכה בעמותות העוסקות בחלוקת מזון לנזקקים לקראת חג הפסח.
יעקב אדרי: האם זה הסכום?
אמנון כהן: זו תוספת.
אמנון כהן: ביחד זה 8,000,000 שקלים.
משה גפני: בסך הכל 8,000,000 שקלים?
משה גפני: זה לעג לרש.
ציון פיניאן: לטבריה זה לא יספיק.
משה גפני: זה טוב רק בשביל טבריה.
משה גפני: בואו נאשר את זה, ונדרוש שיוסיפו עוד כסף.
משה גפני: ה צ ב ע ה בעד – 4 נגד – אין נמנע – אין פניה 101 אושרה חברי הוועדה סבורים, שהסכום של 8,000,000 שקלים במצב הכלכלי שאנחנו מצויים בו היום, אינו מספיק.
משה גפני: אנחנו נבקש שהממשלה תאשר סכום נוסף.
משה גפני: אני מוכן לכנס את הוועדה לפני פסח, כדי לאשר סכום נוסף.
משה גפני: כלומר, אם אתם מודיעים לנו שיש סכום נוסף, נכנס את הוועדה לפני פסח ונאשר את זה.
אורי שימרת: אנחנו נבדוק את זה.
משה גפני: פניות מס' 113-114 של משרד החינוך.
משה גפני: אני מבקש להסביר את הפניות.
אורי שימרת: הפנייה נועדה לתקצב את הנושאים הבאים בהתאם להסכם הקואליציוני עם סיעת יהדות התורה בסך של 25,000,000 שקלים.
משה גפני: בשביל לשלם משכורת, אני צריך הסכם קואליציוני.
משה גפני: מזל שהישיבות נמצאות בבסיס התקציב, ולא צריך להביא כל הזמן העברות לאישור.
אורי שימרת: אנחנו מדברים על סך של 25,000,000 שקלים עבור פעילות המינהל לחינוך העצמאי, סך של 20,000,000 שקלים עבור סמינרים להכשרת עובדי הוראה, וסך של 12,000,000 שקלים עבור תרבות יהודית.
אורי שימרת: בנוסף, מבוצעים שינויים פנימיים בתקציב: סך של 3,000,000 שקלים עובר לנוער מנותק, ו-6,500,000 שקלים עבור קליטת עלייה בחינוך העצמאי.
משה גפני: ה צ ב ע ה בעד – 4 נגד – אין נמנע – אין פניות 113-114 אושרו אני מקווה, שאתם תביאו תקציב נוסף באיזשהו שלב.
משה גפני: אני אנסה להכניס גם את הסעיפים האלה בבסיס התקציב.
משה גפני: אלה סכומים שהיו צריכים להיות בבסיס התקציב, ולא בכל פעם לתת כותרות לעיתונים.
משה גפני: רביזיות: רביזיה – פניות 105 ו-108 של משרד הביטחון
משה גפני: בישיבה הקודמת היתה הצבעה על התקציב של 260,000,000 שקלים, שהם תקציב ביטחון פרופר.
משה גפני: בהצבעה היו שניים נגד שניים, וההצעה נפלה.
משה גפני: באופן אקראי היו שניים מהאופוזיציה ושניים מהקואליציה, וההצעה נפלה.
משה גפני: האירו את תשומת לבי, שמדובר בפנייה מאוד חשובה.
משה גפני: זה היה אורי אריאל ואחמד טיבי, אני חושב.
משה גפני: מדובר בפנייה מאוד חשובה של משרד הביטחון, ולכן הגשתי רביזיה.
זבולון אורלב: האם מישהו יכול להסביר?
משה גפני: אי אפשר להסביר את זה.
משה גפני: ה צ ב ע ה בעד – 4 נגד – אין נמנע – אין הרביזיה אושרה
משה גפני: מי בעד אישור פניות 105 ו-108?
משה גפני: ה צ ב ע ה בעד – 4 נגד – אין נמנע – אין פניות 105-108 אושרו רביזיה – פנייה 43 של משרד ראש הממשלה.
משה גפני: אנחנו עוברים לרביזיה של טיבי בנוגע לפירוט פרויקטים של מינהל מקרקעי ישראל.
משה גפני: האם מישהו נמצא פה, כדי להסביר את פנייה 43 של משרד ראש הממשלה?
משה גפני: אחמד טיבי ביקש רביזיה.
משה גפני: יש פה בקשה של 10,000,000 שקלים של השר ברוורמן.
משה גפני: זה הולך לפרויקטים ברשויות מקומיות ערביות.
ציון פיניאן: 13 ערים.
ציון פיניאן: הוא ביקש, שהעיר ה-14 תהיה טייבה.
משה גפני: למה טייבה לא?
משה גפני: מכיוון שבטייבה יש ועדה ממונה.
משה גפני: הוא אומר: טייבה לוקה כפליים: גם שמו לה ועדה ממונה וגם לא מאשרים לה.
יעקב אדרי: בואו נאשר את זה, ושהם יתמודדו עם העניין הטכני.
יעקב אדרי: למה טייבה לא? אני לא מפחד.
יעקב אדרי: האם יש פה מישהו שיכול לדבר בשביל טייבה?
משה גפני: יש פה מישהו שבא להסביר את פנייה 43 של משרד ראש הממשלה?
יעקב אדרי: אני לא הייתי חושש להוסיף אותה.
יעקב אדרי: שיתמודדו עם זה.
זבולון אורלב: אתה לא יכול להוסיף.
זבולון אורלב: אי אפשר להוסיף באופן עיוור.
אמנון כהן: את זה הממשלה צריכה להביא.
זבולון אורלב: אני בעד לאשר.
משה גפני: אם אתם לא מתנגדים, נחכה שהוא יגיע.
משה גפני: הוא בחו"ל.
אמנון כהן: אם הבטחת, אני מכבד מילה.
אמנון כהן: רביזיה – פנייה 57 של מינהל מקרקעי ישראל.
משה גפני: האם אתם רוצים להצביע על הרביזיה של אחמד טיבי– פנייה 57 על מינהל מקרקעי ישראל?
אמנון כהן: אם אתה מעכב, תעכב הכל.
משה גפני: על זה אין שום התחייבות.
משה גפני: מדובר על פרויקטים של מינהל מקרקעי ישראל.
משה גפני: האם מישהו נמצא פה על מינהל מקרקעי ישראל?
זבולון אורלב: למה צריך לעכב את זה?
זבולון אורלב: הרי הסבירו בפעם הקודמת.
זבולון אורלב: הוא ביקש רביזיה.
משה גפני: הוא ביקש רשימת פרויקטים, ולא קיבל אותה .
משה גפני: גם אנחנו רוצים את רשימת הפרויקטים.
אמנון כהן: צריכים להתייחס לבקשות של חברי כנסת.
משה גפני: מי בעד הרביזיה של חה"כ טיבי?
משה גפני: ה צ ב ע ה בעד – אין נגד – 4 נמנע – אין הרביזיה ירדה, ולכן פנייה מס' 57 אושרה, כפי שאושרה בישיבה הקודמת.
משה גפני: הפנייה הקודמת של חה"כ טיבי נשארת בעיינה, עד אשר יכניסו את טייבה לרשימה, עד שהוא יבוא.
משה גפני: או לפצל.
זבולון אורלב: או עד שיסבירו למה לא מכניסים את טייבה.
זבולון אורלב: רביזיה – פניות 52-53 של משרד התקשורת יש פנייה של שר התקשורת.
זבולון אורלב: אנחנו אישרנו את הפנייה הזו, ואורי אריאל, אחמד טיבי ואני הגשנו רביזיה.
זבולון אורלב: שר התקשורת ביקש לבטל את זה.
זבולון אורלב: מבחינתו, זו פנייה חשובה.
אמנון כהן: למה הגשתם רביזיה?
יעקב אדרי: לגבי העובדים החרדים.
משה גפני: אבל אני תמיד נכנע.
משה גפני: ה צ ב ע ה בעד – אין נגד – 4 נמנע – אין הרביזיה לא התקבלה, ופנייה 52-53 של משרד התקשורת אושרה הודעה מס' 16005 - עודפים מחויבים של פיקוד העורף
משה גפני: הודעה מס' 16005.
יעקב אדרי: תסבירי בבקשה מה זו סופת חול.
אנסטסיה סורוקינה: סופת חול זה איום בלתי קונוונציונאלי.
אנסטסיה סורוקינה: הפנייה נועדה להעביר 80% מהעודפים המחויבים של פיקוד העורף משנת 2010 לשנת 2011 בסך של 56,228,000 שקלים.
יעקב אדרי: למרות שלא כל כך הבנתי.
משה גפני: אני כן הבנתי.
משה גפני: ה צ ב ע ה בעד – 4 נגד – אין נמנע – אין הודעה 16005 אושרה הודעה 124 - תקציב הביטחון.
משה גפני: העברה של 124,000,000 שקלים משנה לשנה.
אנסטסיה סורוקינה: אני לא מכירה את ההודעה.
יעקב אדרי: אם אין הסבר, אני מבקש לא לאשר.
משה גפני: אני ממשיך את ישיבת הוועדה: סקירת בנק ישראל בנושא המשכנתאות לדיור.
משה גפני: ראשית אני מבקש להודות לנגיד בנק ישראל שנענה להזמנתנו, והוא משתתף בדיון הזה.
משה גפני: היה גם דיון במליאת הכנסת בפגרה בשבוע שעבר.
משה גפני: העלו את ההצעה לסדר חברי הכנסת אברהם מיכאלי ואיתן כבל, ואנחנו משלבים את הדיון הזה יחד עם הסקירה של נגיד הבנק.
משה גפני: נושא הדיור ומצוקת הדיור הולך להיות הנושא המרכזי בכנס הקיץ של הכנסת.
משה גפני: אנחנו מקווים שלא יהיו נושאים ביטחוניים שיאפילו על העניין הזה, אנחנו מקווים שהכול יהיה שקט.
משה גפני: אבל מעשית זה הולך להיות הדיון המרכזי גם בממשלה וגם בכנסת – גם מבחינת חברי הכנסת וגם מבחינת המפלגות.
משה גפני: ובעיקר – במצוקה שקיימת בכל הציבורים בישראל: יהודים וערבים, דתיים ושאינם דתיים, עולים וותיקים.
משה גפני: יש מצוקה בלתי רגילה.
משה גפני: האמת היא שהבעיה המרכזית היא בממשלה.
משה גפני: אני לא חושב שהנושא המרכזי הוא בנק ישראל.
משה גפני: לבנק ישראל יש הרבה מה לומר, במיוחד לנגיד הבנק שדעתו נשמעת בעניין הזה כמו בעניינים רבים נוספים.
משה גפני: אבל הפתרון האמיתי נמצא בידי הממשלה.
משה גפני: המצב הזה שבו זוג צעיר איננו יכול להגיע לדירה משלו, אלא אם כן הוא איש עשיר או הוריו עשירים או הוא עצמו עשיר; אבל אם הוא אדם מן היישוב במעמד ביניים אין לו יכולת להגיע לדירה משלו מכיוון שכל הממשלות בעשר השנים האחרונות יצאו מהנושא הזה של הדיור.
משה גפני: אדוני הנגיד, אתה קיבלת החלטה שגם עדכנת אותי לפני כן בה שאתה משנה את הריבית על המשכנתאות, ועד שליש מהמשכנתא יוכל להיות בריבית משתנה.
משה גפני: בשל ההחלטה הזאת, ככל הנראה, המשכנתא תהיה יותר יקרה, וזאת תהיה בסופו של דבר הכבדה נוספת על הזוגות הצעירים.
משה גפני: אני מבקש להביע את דעתי, ואני אאפשר גם לחברי הכנסת שהעלו את הנושא להעלות את זה לפני שאתה סוקר את הדברים.
משה גפני: אני לא מבין בכלכלה, כפי שאתה יודע, אבל אני מסכים לחלוטין בהיגיון שהמשמעות של ההחלטה הזאת אכן תתמודד עם העלאת מחירי הדירות – תתמודד עם בועת הנדל"ן ועם כל מה שזה עלול- -
אורי אריאל: אין "בועה", היושב ראש, יש מחסור אמיתי של 100 אלף יחידות דיור.
אורי אריאל: זאת לא בועה.
משה גפני: יש בועה.
משה גפני: אפשר לדון על ההגדרה של "בועה".
משה גפני: אבל יש בועה, והיא עלולה לגרום נזק.
משה גפני: תפקידו של הנגיד לדאוג לכך שהמשכנתאות ומחירי הדירות לא יעלו, ותפקידו גם לדאוג לכך שבנקים לא ייפלו ולא ייקלעו לקשיים.
משה גפני: אבל אי אפשר להוציא את זה מהקונטקסט הרחב.
משה גפני: אני מתכוון, ואני גם הזמנתי את שר האוצר ואת שר השיכון לתחילת הכנס שיהיה בימים הקרובים, לדיון מיוחד בעניין הזה כאן בוועדה.
משה גפני: ההצעה לסדר של חבר הכנסת הרב אייכלר גם אושרה במליאת הכנסת, שזה יידון בתחילת כנס הקיץ.
משה גפני: אבל בעיית הבעיות מתחילה בכך שהמדינה עומדת מהצד.
משה גפני: למדינה יש קרקעות – המדינה לא משווקת אותן, וכשהיא משווקת אותן טיפין-טיפין המשמעות של העניין היא שהיא גובה מחירים כמו שגובה מתווך קרקעות או כמו שגובה מי שכל תפקידו הוא להרוויח כסף מנכסים שיש לו, שהם בעצם הנכסים והקרקעות של הציבור.
משה גפני: ככל שההיצע יהיה יותר קטן או יותר יקר, כך היכולות להתמודד עם הבעיה – פוחתות.
משה גפני: מי שצריך להיכנס לעניין בכל הכוח זאת הממשלה.
משה גפני: אני, כמו רבים מחבריי, שותף בקואליציה הזאת, ואני נושא באחריות כמו כל חברי הקואליציה.
משה גפני: יש גבול ליכולת שלי ללכת לתפילה בבוקר, ומיד אחר כך אני מקבל ביקורות בלי סוף למה אני לא עושה כלום בקואליציה הזאת.
משה גפני: העיקר זה הבעיה של הדיור.
קריאה: אתה מתפלל לכיוון הנכון?
קריאה: לא יודע, אולי תבדוק.
אורי אריאל: גפני, כשאני שומע את זה אני מבין שהיום לא יהיו תוצאות קשות לדיון.
אורי אריאל: כי אני שמעתי את זה יותר מדי פעמים.
אורי אריאל: כשאתה אומר שהתפילה לא עוזרת במקום להגיד שהממשלה מפריעה אז אני חושב שאני מבין- -
משה גפני: יהיה בסדר, אורי.
משה גפני: אתה יודע שאסור לאבד תקווה.
אורי אריאל: אין ייאוש בעולם.
גאלב מג'אדלה: גפני מסתכל על חצי הכוס המלאה.
משה גפני: על כל פנים, הבעיה הזאת היא בעיה שנהיה חייבים להתמודד איתה.
משה גפני: אדוני הנגיד, זה שאני תומך בהחלטה הזאת שצריך להתמודד עם נושא המשכנתאות זה נכון, אבל אני לא יודע אם יש לך יכולת, אני לא יודע אם יש אפשרות – אבל אם אין אפשר לייצר אותה.
משה גפני: צריך לעשות הבחנה בין מקבלי המשכנתאות בדירות זולות לזוגות צעירים שזאת דירתם היחידה.
משה גפני: זאת היכולת הבלעדית שלהם כדי לרכוש את הדירה.
משה גפני: התוצאה תהיה שהמשכנתאות אכן יינתנו פחות מכיוון שהמחיר שלהן יהיה יקר יותר, הסיכון של הבנק יהיה נמוך יותר, אבל יהיו רבים נוספים שלא יוכלו לרכוש דירה מכיוון שלא יוכלו לקחת משכנתא מכיוון שלא תהיה להם אפשרות לכך.
משה גפני: אני רוצה לאפשר לחבר הכנסת אברהם מיכאלי.
משה גפני: הוא לא כאן?
משה גפני: אז חבר הכנסת איתן כבל.
משה גפני: אבל לפני שאני נותן לך את רשות הדיבור כדי להעלות את ההצעה לסדר שלך אני רוצה להגיד שכששמעתי את ההחלטה הזאת על המשכנתאות זה הזכיר לי סיפור עממי ידוע על מדינה בשם חלם שהגשר היה שבור, והיו נוסעים בגשר ומתהפכים לוואדי, והיו נפצעים.
משה גפני: מה שהיה צריך הוא שממשלת חלם תתקן את הגשר ולא לחכות לנגיד בנק ישראל של חלם שיהיה מתחת לגשר ויבנה שם בית חולים.
משה גפני: בחלם לא תיקנו את הגשר.
משה גפני: אז נכון שנגיד בנק ישראל בחלם עשה דבר נכון:
משה גפני: הוא בנה בית חולים מתחת לגשר כי כל יום היו שם פצועים.
משה גפני: אבל ממשלת חלם עשתה את הדבר הכי נורא שהיא לא בנתה את הגשר ולא תיקנה אותו.
משה גפני: נכון מה שאתה עושה, נגיד בנק ישראל, שצריך לטפל בבעיה ושזה לא יגרום לקריסה של כל המערכת כאן מבחינה כלכלית, אבל הממשלה צריכה לתקן את הגשר ולא לתת לכל כך הרבה אזרחים ולכל כך הרבה משפחות ליפול ממנו ולא לאפשר לחיות נורמלי ולהגיע לקורת גג.
איתן כבל: תודה, אדוני היושב ראש, אדוני הנגיד, חברים.
איתן כבל: האמת היא שהתהליך הזה של הדיון סביב משבר הדיור הופך להיות פתטי.
איתן כבל: ממש ככה.
איתן כבל: זה אפילו כבר לא כמו הסיפור בבדיחה של הגשש – איך אתה יודע?
איתן כבל: הוא אומר, שואלים את אותן שאלות, עונים את אותן תשובות, וממשיכים.
איתן כבל: אפילו התפילות שלך, אדוני היושב ראש, כבר לא עושות רושם.
איתן כבל: אפילו ההתנסחות המאוד מדויקת שלך – אני מניח, אדוני היושב ראש, שהיא כבר מפסיקה לעשות רושם כאן על חברים.